Vajalikud lahendused leitud, saab hakata pilte üles laadima. Siin soovitan ma tähelepanu pöörata piltide erinevusele. Kindlasti tekib mõne hea pildistamissessiooni käigus palju pilte, mis on head ja teevad seetõttu otsustamise, mida võtta ja  mida jätta, raskeks. Siinkohal tehaksegi minu arvates halb otsus ja pannakse lehele kõik pildid, mis erinevad üksteisest vaid pisidetailide poolest. Näiteks vaatab ühel pildil lind vasakule ja teisel paremale, kõik muu on sama. Alguses, kui kodulehel on pilte vähe, ei pruugi see vaatajaid segada kuid hiljem kategooriate vahel ringi luusides on ebameeldiv leida terveid lehekülgi ühesuguseid pilte. Lahenduse toob ühe parima väljavalimine ja otsingumootori kasutamine, mis toob välja ka nii öelda peidetud  seeria. Seega töötab galerii põhimõttel: keda huvitab, see otsib; keda ei huvita, see ei pea vaatama.